Public procurement notice: Contract Notice
Published: 2023-05-24
Buyer: Heves Vármegyei Markhot Ferenc oktatókórház és Rendelőintézet
Country: HU
Contract type: Supplies
Procedure: Open procedure
CPV classification: 33100000 | 33190000 | 48180000 | 48218000
Submission deadline: 2023-06-19
Award criteria: Lowest price

Technical requirements: A beszerzésre kerülő Gravimetrikus keverék infúzió készítő és nyomonkövető rendszerrel (továbbiakban: Rendszer) kapcsolatos ajánlatkérői elvárásokat az előzetes piaci konzultáció (Továbbiakban: EPK) részeként csatolt műszaki leírás határozza meg. Az ajánlattevők feladata a műszaki leírás szerinti követelményeknek megfelelő képességekkel rendelkező komplett szoftver és hardver részegységekből álló Rendszer megajánlása, mely alkalmas az Ajánlatkérő által megfogalmazott felhasználási célok szerinti használatra, és mely egészében, illetve vonatkozó részegységeiben legalább megfelel a Műszaki leírásban megjelenített minimum követelményeknek, vagy ezeknél jobb adottságokkal rendelkeznek.
A közbeszerzési eljárás eredményeként megkötendő adásvételi szerződés teljesítése keretében a nyertes ajánlattevő feladata egy komplett informatikai és labortechnológiai Rendszer Ajánlatkérő részére történő leszállítása, telepítése és rendeltetésszerű használatra történő üzembe helyezése, mely Rendszer tartalmazza a szükséges informatikai hardver és szoftver komponenseket is. A nyertes ajánlattevő feladatát képezi továbbá a műszaki leírásban, valamint a szerződéstervezetben meghatározott kapcsolódó szolgáltatások nyújtása.
A beszerzésre kerülő Rendszer a hatályos vonatkozó jogszabályoknak és szakmai előírásoknak megfelelően a következő funkciókat látja el: beteg demográfiai adatok kezelése, diagnózis meghatározása az orvosi terápiatervezési protokollok alapján, online gyógyszerészi szakmai felügyelet, citosztatikus keverék infúziók gravimetrikus előállítása.
A Rendszer minden részegységének és tartozékainak csak új (használatban még nem volt) terméket, szoftverlicenszeket lehet megajánlani. Ajánlatkérő nem biztosít lehetőséget használt (vagy akár felújított) termékek, szoftverlicenszek szállítására, tehát csak új, azaz nem használt, nem gyárilag felújított és nem demo termék szállítása megengedett.
A nyertes Ajánlattevő szerződésszerűen akkor teljesít, ha a műszaki átadás-átvételi eljárás során megállapításra kerül, hogy
- a műszaki leírásban szereplő minimális műszaki elvárásoknak megfelelő vagy jobb műszaki tulajdonságokkal rendelkező részegységeket leszállítja, és azokat rendszerbe szervezetten telepítette,
- a Rendszer rendeltetésszerű és a műszaki leírásban/szerződésben meghatározott célokra alkalmas működését próbaüzem alatt demonstrálta,
- valamennyi gyártói dokumentációt (teljes körű használati utasítás, műszaki dokumentáció angol, vagy magyar nyelven), valamint a szerződés szerinti egyéb dokumentációt Ajánlatkérő részére átadta.
A nyertes Ajánlattevő az átadás- átvételi eljárás sikeres lezárultát követően teljesítendő szolgáltatások vonatkozásában szerződésszerűen akkor teljesít,
- ha jótállási-, valamint a szoftverek vonatkozásában verziókövetés biztosítási kötelezettségének a jogszabályok és a szerződés szerint eleget tesz, és
Valamennyi részegységnek meg kell felelnie a vonatkozó jogszabályokban, szabványokban rögzített követelményeknek, továbbá minden, a forgalomba hozatalhoz szükséges engedéllyel.
A Rendszer részét képező, leszállított szoftverek vonatkozásában Ajánlatkérő időbeli korlátozás nélküli, Magyarország területén, Ajánlatkérő telephelyein érvényes, nem kizárólagos és nem átruházható (végfelhasználói) licensz jogokat szerez. A nyertes ajánlattevő a 60 hónapos teljeskörű jótállás időtartama alatt biztosítja Ajánlatkérő részére a Rendszer szoftver részeinek időszakos frissítéseit (szoftver update-eket, verziókövetést).
1. Keverékinfúzió gravimetrikus készítéshez szükséges hardverelemekkel integráltan működő szoftverrendszer:
A nyertes ajánlattevő a teljesítés során hardver elemekkel integrált szoftver rendszert szállít le, azaz az Ajánlatkérő részére kézzelfogható eszköz készletet, és azok működését egy rendszerbe foglaló és felügyelő szoftverrendszert ad át.
Az interfészek alapja az egységes HL7 nemzetközi egészségügyi kommunikációs felület kell legyen. Az interfészeknek kell megteremteni a kapcsolatot a klinikai rendszerrel. A kemoterápiás szoftver oldali interfészeknek fogadniuk kell a klinikai HIS rendszer áltak küldött a beteg alapadatokat, a labor vizsgálati eredményeket, a diagnosis kódját. A fogadott adatokat a rendszernek kezelnie kell tudni, és saját felületén meg kell jelenítenie

Eligibility requirements: Kizáró okok: Az eljárásban nem lehet ajánlattevő alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bekezdéseiben meghatározott kizáró okok hatálya alatt áll. Ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő gazdasági szereplőt, aki részéről a kizáró ok az eljárás során következett be. Ajánlatkérő felhívja a figyelmet a Kbt. 64. § szerinti öntisztázás lehetőségére. Előzetes igazolás: A Kbt. 67. § (1) bekezdése szerint. A 321/2015. (X. 30.) Korm. rendelet 1. § (1) bekezdése alapján az ajánlattevőnek az ajánlatában a Kbt. II. Része szerint lefolytatott közbeszerzési eljárásban ajánlatának benyújtásakor a 321/2015 (X.30.) Korm. rendelet 2-7. §-ának megfelelően, az egységes európai közbeszerzési dokumentum benyújtásával kell előzetesen igazolnia, hogy nem tartozik az eljárásban előírt kizáró okok hatálya alá. Közös ajánlattétel esetén irányadó a 321/2015 (X.30.) Korm. rendelet 3. § (5) bekezdése, azaz a közös ajánlattevők képviseletében az egységes európai közbeszerzési dokumentum formanyomtatványt az ajánlatot benyújtó ajánlattevő nyújtja be. Amennyiben az előírt alkalmassági követelményeknek az ajánlattevő más szervezet, vagy személy kapacitására támaszkodva felel meg, a Kbt. 67. § (3) bekezdése alapján az ajánlatban be kell nyújtani a kapacitásait rendelkezésre bocsátó szervezet, vagy személy részéről a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát. A nyilatkozat benyújtása vonatkozásában irányadó a 321/2015 (X.30.) Korm. rendelet 3. § (3) bekezdése, azaz az érintett szervezet vagy személy képviseletében az egységes európai közbeszerzési dokumentum formanyomtatványt az ajánlattevő nyújtja be. A Kbt. 67. § (4) bekezdése alapján az ajánlatban be kell nyújtani továbbá az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bekezdéseiben meghatározott kizáró okok hatálya alá eső alvállalkozót. A 321/2015. (X. 30.) Korm. rendelet 15. § (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az egységes európai közbeszerzési dokumentum benyújtásával az ajánlattevő eleget tesz a Kbt. 67. § (4) bekezdése szerinti nyilatkozati kötelezettségének. A 321/2015. (X. 30.) Korm. rendelet 15. § (2) bekezdése alapján azon alvállalkozók tekintetében, amelyek nem vesznek részt az alkalmasság igazolásában az ajánlattevő ajánlatában a Kbt. 67. § (4) bekezdése szerinti nyilatkozatot nyújt be. A 321/2015. (X. 30.) Korm. rendelet 13. §-a alapján folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Amennyiben nincs folyamatban lévő változásbejegyzési eljárás, az ajánlathoz csatolni kell az ajánlattevő erre vonatkozó nemleges tartalmú nyilatkozatát is. Igazolás: A 321/2015. (X. 30.) Korm. rendelet 1. § (2) bekezdése alapján az ajánlatkérő által a Kbt. 69. § (4)-(7) bekezdése alapján a kizáró okokra vonatkozó igazolások benyújtására felhívott gazdasági szereplőnek a rendelet 8., 10., 12., 14. és 16. §-ának megfelelően kell igazolnia, hogy nem tartozik az ajánlati felhívásban előírt kizáró okok hatálya alá. A 321/2015. (X. 30.) Korm. rendelet 1. § (4) bekezdése alapján a III. Fejezetben említett igazolási módok az V. Fejezetnek megfelelőn kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. A Kbt. 69. § (11) és (11a) bekezdése is irányadó. Irányadó továbbá a 321/2015 (X.30.) Korm. rendelet 1. § (7) bekezdése. A kizáró okok előzetes igazolásának, és igazolásának módja részletesen a Közbeszerzési Dokumentáció szerint.